**NÁRODNÁ RADA SLOVENSKEJ REPUBLIKY**

**VII. volebné obdobie**

**Návrh**

**ZÁKON**

z ....... 2018,

**ktorým sa mení a dopĺňa zákon č. 308/2000 Z. z. o vysielaní a retransmisii a o zmene zákona č. 195/2000 Z. z. o telekomunikáciách v znení neskorších predpisov a ktorým sa menia a dopĺňajú niektoré zákony**

Národná rada Slovenskej republiky sa uzniesla na tomto zákone:

**Čl. I**

Zákon č. 308/2000 Z. z. o vysielaní a retransmisii a o zmene zákona č. 195/2000 Z. z. o telekomunikáciách v znení zákona č. 147/2001 Z. z., zákona č. 206/2002 Z. z., zákona č. 289/2005 Z. z., zákona č. 95/2006 Z. z., zákona č. 121/2006 Z. z., zákona č. 13/2007 Z. z., zákona č. 220/2007 Z. z., zákona č. 343/2007 Z. z., zákona č. 654/2007 Z. z., zákona č. 167/2008 Z. z., zákona č. 287/2008 Z. z., zákona č. 516/2008 Z. z., zákona č. 77/2009 Z. z., zákona č. 318/2009 Z. z., zákona č. 498/2009 Z. z., zákona č. 532/2010 Z. z., zákona č. 221/2011 Z. z., zákona č. 397/2011 Z. z., zákona č. 547/2011 Z. z., zákona č. 342/2012 Z. z., zákona č. 352/2013 Z. z., zákona č. 373/2013 Z. z., zákona č. 40/2015 Z. z., zákona č. 278/2015 Z. z. a zákona č. 91/2016 Z. z. sa mení takto:

1. § 3 sa dopĺňa písmenom w), ktoré znie:

„w) konečný užívateľ výhod je fyzická osoba podľa osobitného predpisu,6a)“.

Poznámka pod čiarou k odkazu 6a) znie:

„6a) § 6a zákona č. 297/2008 Z. z. o ochrane pred legalizáciou príjmov z trestnej činnosti a o ochrane pred financovaním terorizmu a o zmene a doplnení niektorých zákonov v znení neskorších predpisov.“.

2. Za § 43 sa vkladá nový § 43a, ktorý znie:

„§ 43a

Tá istá fyzická osoba, ktorá je konečným užívateľom výhod pri vysielateľovi rozhlasovej programovej služby alebo vysielateľovi televíznej programovej služby nesmie byť konečným užívateľom výhod pri vydavateľovi celoštátnej periodickej tlače.“.

3. V § 44 ods. 1 sa slová „§ 42 a 43“ nahrádzajú slovami „§ 42 až 43a“.

4. V § 44 ods. 2 prvej vete sa slová „§ 42 alebo v § 43“ nahrádzajú slovami „§ 42, § 43 alebo v § 43a“.

5. V § 45 ods. 2 časti vety pred bodkočiarkou sa za slová „do obchodného registra“ vkladajú slová „a do registra partnerov verejného sektora36a)“.

Poznámka pod čiarou k odkazu 36a) znie:

„36a) Zákon č. 315/2016 Z. z. o registri partnerov verejného sektora a o zmene a doplnení niektorých zákonov.“.

6. V § 46 ods. 2 sa vkladá nové písm. c), ktoré znie:

„c) výpis z registra partnerov verejného sektora,“.

Doterajšie písm. c) až j) sa označujú ako písm. d) až k).

7. V § 53 sa vkladá nové písm. f), ktoré znie:

„f) uplynutím 60 dní odo dňa, keď vysielateľ s licenciou mal podať návrh na zápis do registra partnerov verejného sektora podľa § 45 ods. 2 a neurobil tak,“.

Doterajšie písm. f) až i) sa označujú ako písm. g) až j).

8. Za § 76dj sa vkladá § 76dk, ktorý vrátane nadpisu znie:

„§ 76dk

Prechodné ustanovenia k úpravám účinným od 1. júna 2018

(1) V konaní začatom pred 1. júnom 2018, ktoré nebolo právoplatne skončené, sa postupuje podľa predpisov účinných do 31. mája 2018.

(2) Právnická osoba s licenciou udelenou podľa predpisov účinných do 31. mája 2018 je povinná zapísať sa do registra partnerov verejného sektora najneskôr do 31.decembra 2018.“.

**Čl. II**

Zákon č. 220/2007 Z. z. o digitálnom vysielaní programových služieb a poskytovaní iných obsahových služieb prostredníctvom digitálneho prenosu a o zmene a doplnení niektorých zákonov (zákon o digitálnom vysielaní) v znení zákona č. 654/2007 Z. z., zákona č. 498/2009 Z. z., zákona č. 532/2010 Z. z., zákona č. 556/2010 Z. z., zákona č. 204/2011 Z. z., zákona č. 373/2013 Z. z., zákona č. 278/2015 Z. z., zákona č. 91/2016 Z. z. a zákona č. 125/2016 Z. z. sa mení a dopĺňa takto:

1. V § 25 ods. 1 písm. b) časti vety pred bodkočiarkou sa za slová „do obchodného registra“ vkladajú slová „a do registra partnerov verejného sektora15a)“.

Poznámka pod čiarou k odkazu 15a) znie:

„15a) Zákon č. 315/2016 Z. z. o registri partnerov verejného sektora a o zmene a doplnení niektorých zákonov.“.

2. V § 26 ods. 2 sa vkladá nové písm. b), ktoré znie:

„b) výpis z registra partnerov verejného sektora,“.

Doterajšie písm. b) až g) sa označujú ako písm. c) až h).

3. V § 26 ods. 4 časť vety za bodkočiarkou znie: „na žiadosť verejnoprávneho vysielateľa sa nevzťahuje odsek 1 písm. a) až d) a odsek 2 písm. a) až d) a písm. f).“.

4. V § 32 sa za písm. d) vkladá nové písm. e), ktoré znie:

„e) uplynutím 60 dní odo dňa, v ktorom mal vysielateľ podľa § 25 ods. 1 písm. b) podať návrh na zápis do registra partnerov verejného sektora a neurobil tak,“.

Doterajšie písmená e) a f) sa označujú ako písmená f) a g).

5. Za § 52 sa vkladá § 52a, ktorý znie:

„§ 52a

Tá istá fyzická osoba, ktorá je konečným užívateľom výhod35a) pri oprávnenom vysielateľovi s celoplošnou televíznou licenciou alebo oprávnenom vysielateľovi s celoplošnou rozhlasovou licenciou nesmie byť konečným užívateľom výhod pri vydavateľovi celoštátnej periodickej tlače.“.

Poznámka pod čiarou k odkazu 35a) znie:

„35a) § 6a zákona č. 297/2008 Z. z. o ochrane pred legalizáciou príjmov z trestnej činnosti a o ochrane pred financovaním terorizmu a o zmene a doplnení niektorých zákonov v znení neskorších predpisov.“.

6. V § 54 ods. 2 sa slová „podľa § 50 alebo § 51“ nahrádzajú slovami „podľa § 50, § 51 alebo § 52a“.

7. V § 54 ods. 3 prvej vete sa slová „v § 50 alebo § 51“ nahrádzajú slovami „v § 50, § 51 alebo § 52a“.

8. Za § 71b sa vkladá § 71c, ktorý vrátane nadpisu znie:

„§ 71c

Prechodné ustanovenia k úpravám účinným od 1. júna 2018

(1) V konaní začatom pred 1. júnom 2018, ktoré nebolo právoplatne skončené, sa postupuje podľa predpisov účinných do 31. mája 2018.

(2) Právnická osoba s licenciou udelenou podľa predpisov účinných do 31. mája 2018 je povinná zapísať sa do registra partnerov verejného sektora najneskôr do 31.decembra 2018.“.

**Čl. III**

Zákon č. 167/2008 Z. z. o periodickej tlači a agentúrnom spravodajstve a o zmene a doplnení niektorých zákonov (tlačový zákon) v znení zákona č. 221/2011 Z. z. a zákona č. 125/2016 Z. z sa mení a dopĺňa takto:

Za § 11 sa vkladá § 11a, ktorý vrátane nadpisu znie:

„§ 11a

Priehľadnosť majetkových a personálnych vzťahov

Ak je vydavateľ periodickej tlače právnickou osobou, ktorá ako daňový subjekt dosiahla ročný obrat10) 1 000 000 eur a viac, zapisuje sa do registra partnerov verejného sektora najneskôr k 1. júnu roka nasledujúcom po roku, v ktorom dosiahol ročný obrat 1 000 000 eur a viac.“.

Poznámka pod čiarou k odkazu 10) znie:

„10) § 6 ods. 4 zákona č. 479/2009 Z. z. o orgánoch štátnej správy v oblasti daní a poplatkov a o zmene a doplnení niektorých zákonov v znení neskorších predpisov.“.

**Čl. IV**

 Tento zákon nadobúda účinnosť 1. júna 2018 okrem čl. III, ktorý nadobúda účinnosť 1. januára 2019.